CELEX: 52008PC0863
Language: el
Date: 2008-12-16
Title: Πρόταση Αποφασησ του Συμβουλίου για την υπογραφή και την προσωρινή εφαρμογή της ενδιάμεσης συμφωνίας που θεσπίζει το πλαίσιο για συμφωνία οικονομικής εταιρικής σχέσης μεταξύ, αφενός, των κρατών της Ανατολικής και Μεσημβρινής Αφρικής και, αφετέρου, της Ευρωπαϊκής Κοινότητας και των κρατών μελών της

Σημαντική ανακοίνωση νομικού περιεχομένου

|

52008PC0863

Πρόταση Αποφασησ του Συμβουλίου για την υπογραφή και την προσωρινή εφαρμογή της ενδιάμεσης συμφωνίας που θεσπίζει το πλαίσιο για συμφωνία οικονομικής εταιρικής σχέσης μεταξύ, αφενός, των κρατών της Ανατολικής και Μεσημβρινής Αφρικής και, αφετέρου, της Ευρωπαϊκής Κοινότητας και των κρατών μελών της  /* COM/2008/0863 τελικό */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 16.12.2008COM(2008) 863 τελικόΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥγια την υπογραφή και την προσωρινή εφαρμογή της ενδιάμεσης συμφωνίας που θεσπίζει το πλαίσιο για συμφωνία οικονομικής εταιρικής σχέσης μεταξύ, αφενός, των κρατών της Ανατολικής και Μεσημβρινής Αφρικής και, αφετέρου, της Ευρωπαϊκής Κοινότητας και των κρατών μελών της(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΗ συνημμένη πρόταση αποτελεί τη νομική πράξη για την υπογραφή και την προσωρινή εφαρμογή της ενδιάμεσης συμφωνίας που θεσπίζει το πλαίσιο για συμφωνία οικονομικής εταιρικής σχέσης μεταξύ, αφενός, των κρατών της Ανατολικής και Μεσημβρινής Αφρικής και, αφετέρου, της Ευρωπαϊκής Κοινότητας και των κρατών μελών της.(i) Πρόταση απόφασης του Συμβουλίου για την υπογραφή και την προσωρινή εφαρμογή της ενδιάμεσης συμφωνίας που θεσπίζει το πλαίσιο για μια ΣΟΕΣ.Όπως εξαγγέλθηκε στην ανακοίνωση προς το Συμβούλιο και το Ευρωπαϊκό Κοινοβούλιο της 23ης Οκτωβρίου 2007, πραγματοποιήθηκαν διαπραγματεύσεις για ενδιάμεση συμφωνία που θεσπίζει το πλαίσιο για μια ΣΟΕΣ για να αποτραπεί η διατάραξη των εμπορικών σχέσεων με την Κοινότητα μετά τη λήξη του εμπορικού καθεστώτος που προβλέπεται στο παράρτημα V της συμφωνίας του Κοτονού στις 31 Δεκεμβρίου 2007 και της απαλλαγής του Παγκόσμιου Οργανισμού Εμπορίου (ΠΟΕ) που καλύπτει το εν λόγω εμπορικό καθεστώς. Οι διαπραγματεύσεις αυτές ολοκληρώθηκαν με τη μονογράφηση της ενδιάμεσης συμφωνίας για τη θέσπιση πλαισίου για ΣΟΕΣ στις 28 Νοεμβρίου 2007 με τη Ζάμπια, τη Ζιμπάμπουε και τις Σεϋχέλλες, στις 4 Δεκεμβρίου 2007 με το Μαυρίκιο και στις 11 Δεκεμβρίου 2007 με τις Κομόρες και τη Μαδαγασκάρη.Κατά συνέπεια, πέντε από τα έξι κράτη της ΑΜΑ (Ζιμπάμπουε, Κομόρες, Μαδαγασκάρη, Μαυρίκιος, Σεϋχέλλες) συμπεριλήφθηκαν στον κατάλογο χωρών του παραρτήματος 1 του κανονισμού ΣΟΕΣ για την πρόσβαση στην αγορά, ο οποίος εγκρίθηκε από το Συμβούλιο στις 20 Δεκεμβρίου 2007[1], χωρών που έχουν επωφεληθεί από την προσφορά πρόσβασης στην κοινοτική αγορά, η οποία διατυπώθηκε στο πλαίσιο των ΣΟΕΣ από την 1η Ιανουαρίου 2008. Η συμπερίληψη στον κατάλογο αυτό θα είναι οριστική ύστερα από την έναρξη ισχύος της ενδιάμεσης συμφωνίας για τη θέσπιση πλαισίου για ΣΟΕΣ. Κατ΄αυτόν τον τρόπο θα εξασφαλιστεί ενιαίο εναρμονισμένο εμπορικό καθεστώς με την ΕΕ το οποίο θα παρέχει βελτιωμένη πρόσβαση στην αγορά σε όλα τα κράτη ΑΜΑ, συμπεριλαμβανομένων των δύο χωρών που αναγνωρίζονται από τα Ηνωμένα Έθνη ως οι λιγότερο αναπτυγμένες χώρες (ΛΑΧ). Δεδομένου ότι η Ζάμπια δεν υπέβαλε προσφορά πρόσβασης στην αγορά, δεν συμπεριλήφθηκε στον κανονισμό. Η Ζάμπια, ως ΛΑΧ, εξακολουθεί να επωφελείται από το εμπορικό καθεστώς EBA (τα πάντα εκτός από όπλα).Το πεδίο της ενδιάμεσης συμφωνίας που θεσπίζει το πλαίσιο για ΣΟΕΣ μεταξύ, αφενός, των κρατών της ΑΜΑ και, αφετέρου, της Κοινότητας και των κρατών μελών της θα επεκταθεί βάσει του αποτελέσματος των διαπραγματεύσεων για μια πλήρη ΣΟΕΣ έως το Δεκέμβριο του 2008. Η ενδιάμεση συμφωνία περιλαμβάνει όλα τα μέτρα που απαιτούνται για τη θέσπιση ζώνης ελεύθερων συναλλαγών συμβατής με τις διατάξεις του άρθρου XXIV της ΓΣΔΕ 1994[2]. Η εν λόγω συμφωνία περιέχει επίσης διατάξεις σχετικά με τους κανόνες καταγωγής, τα μη δασμολογικά μέτρα, τα μέτρα εμπορικής προστασίας, την αποφυγή και το διακανονισμό των διαφορών, καθώς και διατάξεις για την αλιεία, την ανάπτυξη και διοικητικές και θεσμικές διατάξεις.Οι διαπραγματεύσεις για μια πλήρη ΣΟΕΣ συνεχίζονται σύμφωνα με τις οδηγίες για τη σύναψη ΣΟΕΣ με τις χώρες ΑΚΕ που ενέκρινε το Συμβούλιο στις 12 Ιουνίου 2002.Οι θεσμικές διατάξεις περιλαμβάνουν μια επιτροπή ΣΟΕΣ η οποία απαρτίζεται από εκπροσώπους των μερών που είναι αρμόδια για τη διαχείριση όλων των ζητημάτων που διέπει η συμφωνία.Εν αναμονή της έναρξης ισχύος της ενδιάμεσης συμφωνίας για τη θέσπιση πλαισίου για ΣΟΕΣ, η ενδιάμεση συμφωνία προβλέπει την προσωρινή εφαρμογή της Συμφωνίας.Η Επιτροπή έκρινε τα αποτελέσματα των διαπραγματεύσεων ικανοποιητικά και σύμφωνα με τις οδηγίες διαπραγμάτευσης από το Συμβούλιο και ζητά από το Συμβούλιο:-  να δώσει εξουσιοδότηση για την υπογραφή, εξ ονόματος της Ευρωπαϊκής Κοινότητας, της ενδιάμεσης συμφωνίας που θεσπίζει πλαίσιο για ΣΟΕΣ μεταξύ, αφενός, των κρατών της ΑΜΑ και, αφετέρου, της Κοινότητας και των κρατών μελών της·-  να εγκρίνει τη προσωρινή εφαρμογή της ενδιάμεσης συμφωνίας που θεσπίζει πλαίσιο για ΣΟΕΣ μεταξύ, αφενός, των κρατών της ΑΜΑ και, αφετέρου, της Κοινότητας και των κρατών μελών της εν αναμονή της έναρξης ισχύος της.ΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥγια την υπογραφή και την προσωρινή εφαρμογή της ενδιάμεσης συμφωνίας που θεσπίζει το πλαίσιο για συμφωνία οικονομικής εταιρικής σχέσης μεταξύ, αφενός, των κρατών της Ανατολικής και Μεσημβρινής Αφρικής και, αφετέρου, της Ευρωπαϊκής Κοινότητας και των κρατών μελών τηςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 133 και 181, σε συνδυασμό με το άρθρο 300 παράγραφος 2 πρώτο εδάφιο,την πρόταση της Επιτροπής[3],Εκτιμώντας τα ακόλουθα:(1) Στις 12 Ιουνίου 2002 το Συμβούλιο εξουσιοδότησε την Επιτροπή να ξεκινήσει διαπραγματεύσεις συμφωνιών οικονομικής εταιρικής σχέσης με χώρες ΑΚΕ.(2) Οι διαπραγματεύσεις για ενδιάμεση συμφωνία που θεσπίζει πλαίσιο για Συμφωνία Οικονομικής Εταιρικής Σχέσης (στο εξής «ενδιάμεση ΣΟΕΣ») ολοκληρώθηκαν στις 28 Νοεμβρίου 2007 με τη Ζάμπια, τη Ζιμπάμπουε και τις Σεϋχέλλες. Στις 4 Δεκεμβρίου 2007 μονογραφήθηκε η ενδιάμεση ΣΟΕΣ από το Μαυρίκιο και στις 11 Δεκεμβρίου 2007 από τις Κομόρες και τη Μαδαγασκάρη.(3) Το άρθρο 62 παράγραφος 4 της ενδιάμεσης ΣΟΕΣ προβλέπει την προσωρινή εφαρμογή της μέχρι να τεθεί σε ισχύ.(4) Με την επιφύλαξη της μεταγενέστερης σύναψής της, είναι σκόπιμο να υπογραφεί η ενδιάμεση ΣΟΕΣ εξ ονόματος της Κοινότητας και να εφαρμοσθεί προσωρινά.ΑΠΟΦΑΣΙΖΕΙ:Άρθρο 1Η υπογραφή της ενδιάμεσης συμφωνίας που θεσπίζει το πλαίσιο για Οικονομική Εταιρική Σχέση μεταξύ, αφενός, κρατών της Ανατολικής και Μεσημβρινής Αφρικής και, αφετέρου, της Ευρωπαϊκής Κοινότητας και των κρατών μελών της εγκρίνεται εξ ονόματος της Κοινότητας, με την επιφύλαξη της απόφασης του Συμβουλίου για τη σύναψη της εν λόγω ΣΟΕΣ.Το κείμενο της ενδιάμεσης ΣΟΕΣ επισυνάπτεται στην παρούσα απόφαση.Άρθρο 2Με την παρούσα εξουσιοδοτείται ο Πρόεδρος του Συμβουλίου να ορίσει το πρόσωπο ή τα πρόσωπα που είναι αρμόδια να υπογράψουν την ενδιάμεση ΣΟΕΣ εξ ονόματος της Ευρωπαϊκής Κοινότητας, με την επιφύλαξη της σύναψής της.Άρθρο 3Η ενδιάμεση ΣΟΕΣ εφαρμόζεται προσωρινά σύμφωνα με το άρθρο 62 παράγραφος 4 της συμφωνίας, εν αναμονή της περάτωσης των διαδικασιών για τη σύναψή της. Η Επιτροπή θα δημοσιεύσει ανακοίνωση με πληροφορίες για την ημερομηνία προσωρινής εφαρμογής.Βρυξέλλες, […]Για το ΣυμβούλιοΟ Πρόεδρος[…]ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ ΓΙΑ ΠΡΟΤΑΣΕΙΣ ΠΟΥ ΕΧΟΥΝ ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ ΟΙ ΟΠΟΙΕΣ ΠΕΡΙΟΡΙΖΟΝΤΑΙ ΑΠΟΚΛΕΙΣΤΙΚΑ ΣΤΑ ΕΣΟΔΑ1. ΟΝΟΜΑΣΙΑ ΤΗΣ ΠΡΟΤΑΣΗΣ:ΑΠΟΦΑΣΗ ΤΟΥ ΣΥΜΒΟΥΛΙΟΥ για την υπογραφή και την προσωρινή εφαρμογή της ενδιάμεσης συμφωνίας που θεσπίζει το πλαίσιο για συμφωνία οικονομικής εταιρικής σχέσης μεταξύ, αφενός, των χωρών της Ανατολικής και Μεσημβρινής Αφρικής και, αφετέρου, της Ευρωπαϊκής Κοινότητας και των κρατών μελών της2. ΓΡΑΜΜΕΣ ΠΡΟΫΠΟΛΟΓΙΣΜΟΥ:Κεφάλαιο και άρθρο: 12/120Ποσό εγγεγραμμένο στον προϋπολογισμό για το εν λόγω οικονομικό έτος: 16 431 900 000 (προϋπολογισμός 2008)3. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ( Η πρόταση δεν έχει δημοσιονομικές επιπτώσεις( Πρόταση χωρίς δημοσιονομικές επιπτώσεις στις δαπάνες αλλά με δημοσιονομικές επιπτώσεις στα έσοδα – οι επιπτώσεις στα έσοδα είναι οι ακόλουθες:4. ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣΓια να προστατευθούν τα οικονομικά συμφέροντα των Κοινοτήτων από την απάτη και άλλες παρατυπίες, η Επιτροπή δύναται να διενεργεί επιτόπιους ελέγχους και επιθεωρήσεις σύμφωνα με το άρθρο 22 της Συμφωνίας μεταξύ των κρατών ΑΜΑ και της Ευρωπαϊκής Κοινότητας και των κρατών μελών της. και με το άρθρο 7 του πρωτοκόλλου 2 που επισυνάπτεται στην εν λόγω συμφωνία. Αν κριθεί σκόπιμο, διενεργούνται έρευνες από την Ευρωπαϊκή Υπηρεσία Καταπολέμησης της Απάτης (OLAF), οι οποίες διέπονται από τον κανονισμό (ΕΚ) αριθ. 1073/1999 του Ευρωπαϊκού Κοινοβουλίου και του Συμβουλίου. Η Επιτροπή διενεργεί τακτικούς ελέγχους βάσει εγγράφων και επιτόπιους ελέγχους.5. ΑΛΛΕΣ ΠΑΡΑΤΗΡΗΣΕΙΣΌλοι οι εναπομένοντες τελωνειακοί δασμοί στα προϊόντα καταγωγής των περιφερειών ή κρατών ΑΚΕ που έχουν ολοκληρώσει διαπραγματεύσεις σχετικά με Συμφωνίες Οικονομικής Εταιρικής Σχέσης ή συμφωνίες που περιλαμβάνουν εμπορικές ρυθμίσεις συμβατές με τον ΠΟΕ καταργήθηκαν με την έγκριση του κανονισμού (ΕΚ) αριθ. 1528/2007 του Συμβουλίου. Συνεπώς, δεν υπάρχουν συμπληρωματικές δημοσιονομικές επιπτώσεις που συνδέονται με την παρούσα πρόταση.[1] Κανονισμός 1528/2007 του Συμβουλίου[2] Γενική Συμφωνία Δασμών και Εμπορίου (1994)[3] ΕΕ C […], […], σ. […].